CELEX: 32004D0382
Language: hr
Date: 2004-04-26 00:00:00
Title: 2004/382/EZ: Odluka Komisije od 26. travnja 2004. o donošenju odluka Zajednice o uvozu određenih kemikalija u skladu s Uredbom (EZ) br. 304/2003 Europskog parlamenta i Vijeća  Tekst značajan za EGP

11/Sv. 110
            
            
               HR
            
            
               Službeni list Europske unije
            
            
               213
            
         32004D0382
   
               L 144/12
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 26. travnja 2004.
   o donošenju odluka Zajednice o uvozu određenih kemikalija u skladu s Uredbom (EZ) br. 304/2003 Europskog parlamenta i Vijeća
   (Tekst značajan za EGP)
   (2004/382/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 304/2003 Europskog parlamenta i Vijeća od 28. siječnja 2003. o izvozu i uvozu opasnih kemikalija (1), a posebno njezin članak 12. stavak 1.,
   budući da:
   
               (1)
            
            
               Na temelju Uredbe (EZ) br. 304/2003, Komisija treba u ime Zajednice odlučiti hoće li odobriti uvoz u Zajednicu svake pojedine kemikalije koja podliježe postupku prethodnog informiranog pristanka (PIC).
            
         
               (2)
            
            
               Program Ujedinjenih naroda za okoliš (UNEP) i Organizacija za hranu i poljoprivredu (FAO) imenovani su za pružanje usluga tajništva za provedbu privremenog postupka PIC ustanovljenog Završnim aktom konferencije opunomoćenika o Rotterdamskoj konvenciji o postupku prethodnog informiranog pristanka (PIC) za određene opasne kemikalije i pesticide u međunarodnoj trgovini, potpisanoj 11. rujna 1998. i odobrenoj od strane Zajednice Odlukom Vijeća 2003/106/EZ od 19. prosinca 2002. o odobrenju, u ime Europske zajednice, Rotterdamske konvencije o postupku prethodnog informiranog pristanka za određene opasne kemikalije i pesticide u međunarodnoj trgovini (2), a posebno rezolucije o privremenim sporazumima određenim u Završnom aktu.
            
         
               (3)
            
            
               Djelujući kao zajedničko imenovano tijelo, Komisija je dužna proslijediti odluke o kemikalijama Tajništvu za privremeni postupak PIC, u ime Zajednice i njezinih država članica.
            
         
               (4)
            
            
               Privremeno tajništvo zahtijeva da sudionici u postupku PIC prilikom izvješćivanja o svojoj odluci o uvozu koriste posebni obrazac Odgovora zemlje uvoznice.
            
         
               (5)
            
            
               Kemikalije aktinolit, amozit, antofilit i tremolit, koje su sve amfibolni oblici azbestnih vlakana, također su dodani privremenom postupku PIC i Komisija je dobila informacije od privremenog tajništva u obliku smjernice za odlučivanje (koja također obuhvaća azbest krokidolit, koji je već uključen u privremenom postupku PIC i koji je podlijegao konačnoj odluci Zajednice o uvozu koja je navedena u okružnici PIC IV. odražavajući stajalište na datum 31. prosinca 1994.). Sve te kemikalije postupno su zabranjivane ili značajno ograničene na razini Zajednice nizom regulatornih mjera, od kojih je posljednja Direktiva Komisije 1999/77/EZ od 26. srpnja 1999. (3) kojom se šesti put tehničkom napretku prilagođava Direktiva Vijeća 76/769/EEZ od 27. srpnja 1976. o usklađivanju zakona i drugih propisa država članica o ograničenjima stavljanja na tržište i korištenja određenih opasnih tvari i pripravaka (4). U skladu s time, trebalo bi donijeti konačnu odluku o uvozu aktinolita, amozita, antofilita i tremolita te revidiranu i ažuriranu konačnu odluku o krokidolitu.
            
         
               (6)
            
            
               Privremenom postupku PIC dodana je kemikalija DNOC, kao pesticid, o čemu je Komisiju obavijestilo privremeno tajništvo u obliku smjernica za odlučivanje. DNOC je obuhvaćen područjem primjene Direktive Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (5), kako je zadnje izmijenjena Uredbom (EZ) br. 806/2003 (6). Odlukom Komisije 1999/164/EZ od 17. veljače 1999. o neuvrštenju DNOC-a kao aktivne tvari u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže ovu aktivnu tvar (7), DNOC je isključen iz Priloga I. Direktivi 91/414/EEZ, a odobrenja za sredstva za zaštitu bilja koja ga sadrže trebala su se povući do 16. kolovoza 1999. U skladu s time, trebalo bi donijeti konačnu odluku o uvozu.
            
         
               (7)
            
            
               Određene formulacije pesticida, u obliku formulacija suhog praška koje sadrže kombinaciju benomila od 7 % ili više, karbofurana od 10 % ili više i tirama od 15 % ili više, također su dodani privremenom PIC postupku. Komisija je dobila informaciju od privremenog tajništva u obliku smjernica za odlučivanje. Kemikalije benomil, karbofuran i tiram obuhvaćene su područjem primjene Direktive 91/414/EEZ. Odlukom Komisije 2002/928/EZ od 26. studenoga 2002. o neuvrštenju benomila u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar (8), benomil je isključen iz Priloga I. Direktivi 91/414/EEZ, a odobrenja za sredstva za zaštitu bilja koja ga sadrže morala su se povući do 25. svibnja 2003. Karbofuran je trenutačno predmet procjene u okviru Direktive 91/414/EEZ. Tom se Direktivom utvrđuje prijelazno razdoblje tijekom kojeg je državama članicama dopušteno donositi nacionalne odluke o tvarima i proizvodima koji ulaze u njezin okvir do donošenja odluke Zajednice. Direktivom Komisije 2003/81/EZ od 5. rujna 2003. o izmjeni Direktive 91/414/EEZ radi uključivanja molinata, tirama i zirama kao aktivnih tvari (9), tiram je uključen u Prilog I. Direktivi 91/414/EEZ i odobren je za korištenje u sredstvima za zaštitu bilja pod određenim uvjetima. Tiram je također priopćen na temelju Direktive 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (10), kojom se predviđa prijelazno razdoblje tijekom kojeg države članice u očekivanju odluke Zajednice mogu donijeti odluku o tvarima i proizvodima koji su obuhvaćeni njezinim područjem primjene. Posljedično, trebalo bi donijeti privremenu odluku o uvozu formulacija suhog praška koje sadrže kombinaciju benomila, karbofurana i tirama na određenim razinama koncentracija ili više od toga.
            
         
               (8)
            
            
               Mjere predviđene ovom Odlukom u skladu su s mišljenjem Odbora osnovanog sukladno članku 29. Direktive Vijeća 67/548/EEZ (11), kako je zadnje izmijenjena Direktivom Komisije 2001/59/EZ (12),
            
         ODLUČILA JE:
   Članak 1.
   Donosi se konačna odluka o uvozu kemikalija aktinolita, amozita, antofilita, krokidolita i tremolita, kako je određeno u obrascu odgovora o uvozu sadržanog u Prilogu I.
   Članak 2.
   Donosi se konačna odluka o uvozu kemikalije DNOC-a, kako je određeno u obrascu odgovora o uvozu sadržanog u Prilogu II.
   Članak 3.
   Također se donosi privremena odluka o uvozu formulacija pesticida u obliku suhog praška koji sadrži kombinaciju benomila 7 % ili više, karbofurana 10 % ili više i tirama 15 % ili više, kako je određeno u obrascu odgovora o uvozu u Prilogu III.
   
      Sastavljeno u Bruxellesu 26. travnja 2004.
      
         
            Za Komisiju
         
         Margot WALLSTRÖM
         
            Članica Komisije
         
      
   
   
      (1)  SL L 63, 6.3.2003., str. 1. Uredba kako je zadnje izmijenjena Uredbom Komisije (EZ) br. 775/2004 (SL L 123, 27.4.2004., str. 27.).
   
      (2)  SL L 63, 6.3.2003., str. 27.
   
      (3)  SL L 207, 6.8.1999., str. 18.
   
      (4)  SL L 262, 27.9.1976., str. 24.
   
      (5)  SL L 230, 19.8.1991., str. 1.
   
      (6)  SL L 122, 16.5.2003., str. 1.
   
      (7)  SL L 54, 2.3.1999., str. 21.
   
      (8)  SL L 322, 27.11.2002., str. 53.
   
      (9)  SL L 224, 6.9.2003., str. 29.
   
      (10)  SL L 123, 24.4.1998., str. 1.
   
      (11)  SL 196, 16.8.1967., str. 1.
   
      (12)  SL L 225, 21.8.2001., str. 1.
   PRILOG I.
   Konačna odluka o uvozu kemikalija aktinolita, amozita, antofilita i tremolita, zajedno s ažuriranom konačnom odlukom o uvozu za krokidolit, koja zamjenjuje prethodnu odluku o uvozu iz 1994.
   
      
   
      
   
      
   PRILOG II.
   Konačna odluka o uvozu za kemikaliju DNOC
   
      
   
      
   
      
   PRILOG III.
   Privremena odluka o uvozu formulacija pesticida u obliku suhog praška koji sadrži kombinaciju benomila 7 % ili više, karbofurana 10 % ili više i tirama 15 % ili više